**Κωνσταντίνος Ι. Χολέβας**

Γεννήθηκε στή Θεσσαλονίκη τό 1957.

Εἶναι ἀριστοῦχος ἀπόφοιτος τοῦ Πειραματικοῦ Σχολείου τοῦ Πανεπιστημίου Ἀθηνῶν.

Σπούδασε Δημόσιο Δίκαιο καί Πολιτικές Ἐπιστῆμες στή Νομική Σχολή τοῦ Πανεπιστημίου Ἀθηνῶν.

Εἶναι Συνεργάτης τῆς Εἰδικῆς Συνοδικῆς Ἐπιτροπῆς Πολιτιστικῆς Ταυτότητος τῆς Ἐκκλησίας τῆς Ἑλλάδος. Ἐπί 18 ἔτη διετέλεσε Ἀρχισυντάκτης τοῦ Περιοδικοῦ ΕΚΚΛΗΣΙΑ, Ἐπισήμου Δελτίου

τῆς Ἐκκλησίας τῆς Ἑλλάδος.

Εἰδικεύεται στά ἐθνικά καί ἱστορικά θέματα καθώς καί στήν ἀνάδειξη καί τεκμηρίωση τῆς Ὀρθόδοξης Χριστιανικῆς Παράδοσης. Ἀπό τό 1991 ἕως τό 1999 ἦταν τακτικός ἀρθρογράφος τοῦ

περιοδικοῦ ΟΙΚΟΝΟΜΙΚΟΣ ΤΑΧΥΔΡΟΜΟΣ. Σήμερα ἀρθρογραφεῖ στήν ἐφημερίδα ΠΑΡΑΠΟΛΙΤΙΚΑ, στό περιοδικό ΠΕΙΡΑΪΚΗ ΕΚΚΛΗΣΙΑ, στο περιοδικό ΑΠΟΣΤΟΛΟΣ ΒΑΡΝΑΒΑΣ, καθώς καί σέ πολλά ἄλλα ἔντυπα καί ἱστολόγια.

Ἀπό τόν Φεβρουάριο τοῦ 1989 μέχρι καί τον Δεκέμβριο τοῦ 2023 διετέλεσε τακτικός συνεργάτης

τοῦ Ραδιοφωνικοῦ Σταθμοῦ τῆς Ἐκκλησίας τῆς Ἑλλάδος καί τοῦ Ραδιοσταθμοῦ τῆς Ἱερᾶς Μητροπόλεως Πειραιῶς.

Τά κυριώτερα βιβλία πού ἔχει συγγράψει εἶναι:

1) «Γιά μιά Δυναμική Ἐξωτερική Πολιτική», 1994, γιά τό ὁποῖο βραβεύθηκε ἀπό τήν Ἑλληνική Ἑταιρία Χριστιανικῶν Γραμμάτων.

2) «Ἑλληνισμοῦ Ἐνόρασις», 1997.

3) «Ἡ ἐθνική μας ταυτότητα στήν ἐποχή τῆς παγκοσμιοποιήσεως», 2001.

4) «Ἐκκλησία καί Ἑλληνική Διάρκεια», 2002, Βραβεῖο Δοκιμίου εἰς μνήμην Παναγιώτη Φωτέα.

5) «Ἡ Ἑλληνορθόδοξη Παιδεία στόν 21ο αἰῶνα», 2007.

6) «Στήν Εὐρώπη ὡς Ἕλληνες», 2010.

7) «Ἡ Ἑλληνορθόδοξη Πρόταση, γιά τήν κρίση, τήν παιδεία, τά ἐθνικά θέματα», 2015.

8) «Τό Μακεδονικό ζήτημα καί οἱ παγίδες τῆς Συμφωνίας τῶν Πρεσπῶν», Α΄ έκδοση 2018, Δ΄ έκδοση 2025.

9) «Τό 1821 σήμερα - Τά μηνύματα τοῦ 1821 καί τά σύγχρονα ἐθνικά θέματα», 2020.

10) «Ἡ Γενοκτονία τοῦ Ἑλληνισμοῦ (1914-1923): Μικρά Ἀσία- Πόντος- Ἀνατολική Θράκη», 2022.

11) «Ὀρθοδοξία καί Πατριωτισμός», 2023.

Γνωρίζει τήν Ἀγγλική, Γαλλική καί Ἰταλική γλῶσσα.